( 363 ) 

 le roy vin( à Paris, y fit mander ledit aiifanl pardevant li, e( parla 

 à li moult longuement et li interrogal et examinât diligemment ; 

 et quant il out tout ce fait, il le trouva viay foubz naix ; si la on 

 fait tondre à la guise d'un fou, et la on chargié à II cergensqui 

 le moinnent chascun jour par la ville de Paris, monstrant au 

 peuple commant que c'est uns foubz. Et quant ad ce, ma cbière 

 et redoublée dame, que vous m'avez escript que je vous face 

 savoir commant que le roy Mon Seigneur a receu les chevaliers 

 qui vindrent avecques ledit enfant à Paris , plaise vous asavoir 

 que il n'est nulles novelles que à la compaignie dudit enfant , il 

 venist aucuns chevaliers ne autre personne notable , fors tant 

 seulement que il vint à Paris, ainsy comme maints foubz y ^ iennent 

 parmi an. Quant aus novelles de pardessa, sus le fait des traitiers, 

 véritablement je ne vous say ancor que escripre. Nous avons eu 

 et avons de jour en jour tout plain de paroles avecques les légas, 

 maix encores n'iat-il chose là où on se puisse grammant atendre 

 de finable conclusion. Ma chière et redoublée dame, vous m'avez 

 escript que je vous envoie de trois manières d'erbes que j'ay dit 

 à Colinet , votre clerc , qui sont bones contre la gravelle ; c'est 

 assavoir, brise pierre , violettes et racines de presin , et que je 

 vous veille pleinement escripre par quelle manière on doit faire 

 l'iaue et quelle porcion on y doit mestre de chascun erbe. Si vous 

 plaise , ma redoublée dame , assavoir que ledit Colinet ne vous a 

 mie nommey tout ce que il faut mettre ; car avecques les erbes 

 devant dites , il y faut mettre de la vesce ; et y a certaine orde- 

 nance de governement qui faut faire. Si doubteroie bien à 

 escripre toutes les choses, pour double que on ne failli à faire les 

 choses, ainsi comme elles se doient faire, et que ce ne fusl plus 

 de domages que de profit à ceaux qui buveroient de l'yaue. Mais 

 plaise vous à moy envoiier un de voz gens qui sache atendre 

 telle chosse; je li feray apanre à cognoistre l'erbe et li feray faire 

 l'yaue devant li et li moustreray tout ce que il y faut, tant en 

 faire l'iaue comme ou governement de la chose, et avecques 



